
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1273 

23 Δεκεμβρίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΚΟΚΚΑΛΗ» και κύρωση του 
οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση προθεσμιών απόδοσης τελών χαρτοσήμου 
άλλων φόρων και εισφορών για τις ΔΟΥ Αττικής και 

Κυκλάδων. 2 

Κήρυξη υποχρεωτικής της απόφασης διαιτησίας 
41/98 που αφορά τους όρους αμοιβής και εργα¬ 
σίας των οδηγών αυτοκινήτων που εργάζονται με 
σχέση εργασίας ιδιωτικού δικαίου στο Δημόσιο, 

ΝΠΔΔ και ΟΤΑ όλης της χώρας. ί 

Τροποποίηση της παρ. 4 του άρθρου 6 του Καταστατι¬ 
κού του Κλάδου σύνταξης του Ταμείου Συντάξεων 
Εφημεριδοπωλών και Υπαλλήλων Πρακτορείων Α¬ 
θηνών (ΤΣΕΥΠ). ' 

Μεταφορά θέσεων ειδικευομένων γιατρών από το 
Π.Γ.Ν. Θεσ/νίκης «Ιπποκράτειο», στο Π.Γ.Ν. Αθή¬ 
νας «Λαϊκό». ! 

Τροποποίηση απόφασης γιατη σύσταση ιδίου νομικού 
προσώπου με την επωνυμία 15η Ενιαία Σχολική Ε¬ 
πιτροπή (13ο Γυμνάσιο - 9ο Λύκειο - 4ο ΤΕΛ) Δήμου 

Πατρέων. 1 

Έγκριση τροποποίησης των κανονισμών των Αμοι¬ 
βαίων Κεφαλαίων «ΑΕΡΗΑ ΤΒΙΙ3Τ ΗΑΜΒΒ03 Α¬ 
ΝΑΠΤΥΞΙΑΚΟ ΜΕΤΟΧΙΚΟ ΕΣΩΤΕΡΙΚΟΥ», «ΑΕΡΗΑ 
ΤΒϋ3Τ ΗΑΜΒΒ05 ΕΙΣΟΔΗΜΑΤΟΣ ΟΜΟΛΟΓΙΩΝ 
ΕΣΩΤΕΡΙΚΟΥ», «ΑίΡΗΑ ΤΒυδΤ ΗΑΜΒΒ03 ΜΙ¬ 
ΚΤΟ ΔΙΕΘΝΕΣ», «ΑΙ.ΡΗΑ ΤΒυ5Τ ΗΑΜΒΒ05 ΜΙ¬ 
ΚΤΟ ΕΣΩΤΕΡΙΚΟΥ», «ΦΡΟΝΤΙΔΑ ΟΜΟΛΟΓΙΩΝ 
ΕΣΩΤΕΡΙΚΟΥ», «ΑΙΡΗΑ ΤΒυδΤ ΗΑΜΒΒ03 Εϋ- 
Β03ΤΑΒ ΜΙΚΤΟ ΕΣΩΤΕΡΙΚΟΥ», «ΑΙ.ΡΗΑ ΤΒυδΤ 
ΗΜΑΒΒΟδ ΥΠΟΔΟΜΗΣ ΚΑΙ ΚΑΤΑΣΚΕΥΩΝ ΕΙΔΙ¬ 
ΚΟΥ ΤΥΠΟΥ ΕΣΩΤΕΡΙΚΟΥ» και «ΑΙΡΗΑ ΤΒυδΤ 
ΗΑΜΒΒΟδ ΝΕΩΝ ΕΠΙΧΕΙΡΗΣΕΩΝ ΜΕΤΟΧΙΚΟ 

ΕΣΩΤΕΡΙΚΟΥ». 

Ανάκληση άδειας ίδρυσης και λειτουργίας του Ιδιωτι¬ 
κού Ι.Ε.Κ. ΑΘΗΝΑΪΚΟ ΙΝΣΤΙΤΟΥΤΟ ΔΗΜΟΣΙΟΓΡΑ¬ 
ΦΙΑΣ - ΕΠΙΚΟΙΝΩΝΙΑΣ. 


ΠΡΟΕΔΡΙΚΑ ΔΙΑΤΑΓΜΑΤΑ 

- (1) 

Έγκριση σύστασης του κοινωφελούς ιδρύματος με την ε¬ 
πωνυμία ΊΔΡΥΜΑ ΚΟΚΚΑΛΗ” και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την αριθ. 12443/25.2.1998 πράξη του συμβολαιο- 
, γράφου Αθηνών Γεωργίου Σωτηρίου Κλικίζου, με την ο- 
' ποία ο Σωκράτης Π.Κόκκαλης σύστησε κοινωφελές ίδρυ¬ 
μα με την επωνυμία “ΙΔΡΥΜΑ ΚΟΚΚΑΛΗ” και με έδρα την 
Αθήνα. 

2. - Τις διατάξεις των άρθρων: α) 95 και 98 του Α.Ν. 

5 2039/39, β) 101 και 119 του Εισαγωγικού Νόμου του Αστι¬ 

κού Κώδικα και γ) 108 και 110 του Αστικού Κώδικα. 

3. - Την από 27.4.1998 γνωμοδότηση του Συμβουλίου Ε¬ 
θνικών Κληροδοτημάτων. 

4 4.-Τηναριθ. 1 107147/1239/0006Α/4.10.1996κοινή από¬ 

φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες στους Υφυ- 
- πουργούς Οικονομικών (ΦΕΚ 922/Β). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών, αποφασίζουμε: 

Β Άρθρο μόνο. 

1. - Εγκρίνουμε τη σύσταση του κοινωφελούς ιδρύματος 
με την επωνυμία “ΙΔΡΥΜΑ ΚΟΚΚΑΛΗ”, η οποία έγινε από 
τον Σωκράτη Π.Κόκκαλη με την αριθ. 12443/25.2.1998 
πράξη του συμβολαιογράφου Αθηνών Γεωργίου Σ.Κλικί¬ 
ζου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθν.Παιδείας και Θρησκευμάτων και 
Πολιτισμού και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
Α.Ν. 2039/39 και των διαταγμάτων που εκδόθηκανή θαεκ- 

7 δοθούν, σε εκτέλεση του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκατρία 

8 (13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία “ΙΔΡΥΜΑ ΚΟΚΚΑΛΗ” 

Άρθρο 1 

Μορφή - Επωνυμία - Έδρα - Σφραγίδα 
1- Το κοινωφελές ίδρυμα με την επωνυμία ΊΔΡΥΜΑ 
ΚΟΚΚΑΛΗ", που συστήθηκε από τον Σωκράτη Π.Κόκκαλη 
με την αριθ.12443/25.2.1998 πράξη του συμβολαιογρά¬ 
φου Αθηνών Γεωργίου Σ.Κλικίζου αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της 
παραπάνω συστατικής πράξης, του παρόντος οργανι¬ 
σμού, του Α.Ν. 2039/39, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδο- 
θούν σε εκτέλεση του νόμου τούτου. 

2. - Έδρα του ιδρύματος είναι η Αθήνα. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος. Για τις σχέσεις του ιδρύματος με την αλλοδα¬ 
πή, η επωνυμία και το περιεχόμενο της σφραγίδας μετα¬ 
φράζονται στα Αγγλικά. 

Άρθρο 2. 

Σκοπός 

Σκοπός του ιδρύματος είναι η προώθηση νέων μορφών 
συνεργασίας και η αναζήτηση "κοινών τόπων” στις επι¬ 
στήμες, στις τέχνες, στον αθλητισμό και οπήν επιχειρη¬ 
ματική δραστηριότητα και ειδικότερα: 

(α) Η μελέτη της αναδυόμενης κοινωνίας της γνώσης 
και της πληροφορικής, των παγκοσμιοποιημένων δικτύων 
επικοινωνίας και των επιπτώσεών τους στη σύγχρονη με¬ 
ταβιομηχανική κοινωνία και οικονομία. 

(β) Η μελέτη και προώθηση με κάθε μέσο των “δικτύων 
ειρήνης" για την πολιτική και οικονομική συνεργασία στην 
Ευρώπη κλπ. 

(γ) Η ενεργοποίηση της κοινωνίας των πολιτών και των 
νέων αυτόνομων συλλογικών κοινωνικών πρωτοβουλιών 
σε τοπικό, εθνικό, περιφερειακό και διεθνές επίπεδο, κα¬ 
θώς και η σφυρηλάτηση νέων πολιτιστικών ταυτοτήτων 
βασισμένων σε κοινές αξίες και ιδανικά. 

(δ) Η έρευνα στους τομείς της Ιατρικής, της τηλεπλη¬ 
ροφορικής, της Δημόσιας Διοίκησης, της Διεθνούς Πολι¬ 
τικής και του Αθλητισμού. 

(ε) Η χορήγηση υποτροφιών για προώθηση ερευνών και 
μελετών που σχετίζονται με τους σκοπούς του Ιδρύμα¬ 
τος. 

(στ) Η διοργάνωση σεμιναρίων και συνεδρίων, η έκδοση 
σχετικών μελετών, η διενέργεια συναντήσεων και η χορή¬ 
γηση επιστημονικών βραβείων στους προαναφερθέντες 
τομείς. 

Άρθρο 3. 

Περιουσία - Πόροι 

1Περιουσία του ιδρύματος αποτελεί κεφάλαιο πεντα- 
κοσίων εκατομμυρίων (500.000.000) δρχ. 

2.- Πόροι του ιδρύματος είναι: 
α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 


δ) Τα κονδύλια από προγράμματα της Ευρωπαϊκής Έ¬ 
νωσης 

Άρθρο 4. 

Διοίκηση 

1. - Το ίδρυμα διοικείται από Διοικητικό Συμβούλιο, που 
αποτελείται από 5 έως 9 μέλη. Απαρτία υπάρχει όταν πα- 
ρίστανται ή εκπροσωπούνται στο Διοικητικό Συμβούλιο 
το ήμισυ συν ένα μέλη. 

2. - Το πρώτο Διοικητικό Συμβούλιο του Ιδρύματος απο¬ 
τελούν οι: 

Σωκράτης Π.Κόκκαλης, Πρόεδρος 
Νίκη ΑΘ.Τζαβέλλα, Αντιπρόεδρος 
Πέτρος Σ.Κόκκαλης, Ταμίας 
Ελένη Σ.Κόκκαλη, μέλος 
Αυγή Π.Κόκκαλη, μέλος 
Χρήστος Κ.Χαλκιάς, μέλος 
Τρύφων Ι.Κουταλίδης, μέλος 

3. - Από τα μέλη του πρώτου Διοικητικού Συμβουλίου οι 
Σωκράτης Π.Κόκκαλης, Νίκη ΑΘ.Τζαβέλλα, Πέτρος 
Σ.Κόκκαλης, Ελένη Σ.Κόκκαλη, Αυγή Π.Κόκκαλη είναι ι¬ 
σόβια, ενώ τα υπόλοιπα δύο εκλέγονται για πενταετή θη¬ 
τεία. Σε περίπτωση που ένα ή περισσότερα από τα ισόβια 
μέλη παραιτηθούν ή αποχωρήσουν για οποιοδήποτε λό¬ 
γο ή είναι σε αδυναμία να ασκήσουν τα καθήκοντά τους, 
ο αντικαταστάτης εκλέγεται με απόφαση του Διοικητικού 
Συμβουλίου, με προτεραιότητα στους κατιόντες του Πέ¬ 
τρου Κόκκαλη. Τα ισόβια μέλη πρέπει πάντα να είναι του¬ 
λάχιστον τρία. Τα μη ισόβια μέλη του Διοικητικού Συμ¬ 
βουλίου εκλέγονται με απόφασή του. Μέλη των οποίων έ¬ 
ληξε η θητεία είναι δυνατό να επανεκλεγούν. Η θητεία των 
μελών του Διοικητικού Συμβουλίου είναι πενταετής. 

4. - Το Διοικηπκό Συμβούλιο εκλέγει με απόλυτη πλειο- 
ψηφία μεταξύ των μελών του τον Πρόεδρο, τον Αντιπρό¬ 
εδρο, τον Ταμία και τον Γραμματέα του Ιδρύματος. 

5. - Μέλος που κωλύεται μπορεί να αντικατασταθεί από 
άλλο μέλος του Διοικητικού Συμβουλίου με εξουσιοδότη¬ 
ση προς αυτό, μέσω επιστολής που απευθύνεται προς το 
Διοικητικό Συμβούλιο. Κάθε σύμβουλος έχει το δικαίωμα 
να αντιπροσωπεύσει μόνο ένα κωλυόμενο μέλος. Το Διοι¬ 
κητικό Συμβούλιο βρίσκεται σε απαρτία, εφόσον είναι πα¬ 
ρόντα ή εκπροσωπούνται κατά τη συνεδρίαση τουλάχι¬ 
στο τα μισά συν ένα μέλη. Σε περίπτωση παραίτησης, ανι¬ 
κανότητας, έκπτωσης, θανάτου ή συνεχούς απουσίας για 
ένα εξάμηνο από τις συνεδριάσεις του Διοικητικού Συμ¬ 
βουλίου, τα υπόλοιπα μέλη εκλέγουν αντικαταστάτη του 
για τον υπόλοιπο χρόνο της θητείας του σύμφωνα με τις 
διατάξεις της συστατικής πράξης και του άρθρου 99 του 
ΑΝ 2039/1939. Σε περιπτώσεις εξαμηνιαίας συνεχούς α¬ 
πουσίας, η απουσία αυτή θα θεωρείται σιωπηρή παραίτη¬ 
ση, μετά από σχετική απόφαση του Διοικητικού Συμβου¬ 
λίου. 

6. - Τα μέλη του Διοικητικού Συμβουλίου παρέχουντις υ¬ 
πηρεσίες τους χωρίς αμοιβή. 

7. - Το Διοικητικό Συμβούλιο συνέρχεται τακτικά ανά τε¬ 
τράμηνο, έκτακτα δε όσες φορές συγκληθεί από τον Πρό¬ 
εδρο ή με αίτηση τριών (3) τουλάχιστον από τα μέλη του. 

8. - Οι αποφάσεις του Διοικητικού Συμβουλίου λαμβάνο- 
νται με την πλειοψηφία των μελών που είναι παρόντα κα¬ 
τά τη συνεδρίαση. Σε περίπτωση ισοψηφίας υπερισχύει η 
άποψη υπέρ της οποίας τάσσεται ο Πρόεδρος. 

9. - Για τις συνεδριάσεις τηρούνται πρακπκά, που κατα- 
χωρούνται σε ειδικό βιβλίο και υπογράφονται από όλα τα 

μέλη του Διοικητικού Συμβουλίου, τα οποία μετείχαν στις 
συνεδριάσεις. Αν κάποιος αρνηθεί να υπογράψει πρακτι¬ 
κό, η άρνησή του αναγράφεται στο Πρακτικό και υπογρά¬ 
φεται από τον Πρόεδρο. 

Άρθρο 5. 

Αρμοδιότητες Διοικητικού Συμβουλίου 

1. - Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/1939 και του 
από 20.12.1939 Β.Δ/τος (ΦΕΚ 552 Α’) 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προοέιοοίζειτα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της έργα ,ικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτου τγία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Καταρτίζει εσωτερικούς Κανονισμούς Λειτουργίας 
του ιδρύματος των υπηρεσιών και του προσωπικού του, 
καθώς και των ομαδών εργασίας ή επιτροπών, οι οποίες 
δύνανται να συσταθούν με απόφαση του Διοικητικού Συμ¬ 
βουλίου. 

Άρθρο 6. 

Αρμοδιότητες Προέδρου 

1.- Ο Πρόεδρος του Διοικητικού Συμβουλίου του ιδρύ- 

ματος: , , 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθού μένος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 


πόθεση και συμφωνήσει γι’αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7. 

Αρμοδιότητες Γ ραμματέα 

1. - Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη Των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. - Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου, που ο¬ 
ρίζεται με απόφαση αυτού. 

Άρθρο 8. 

Αρμοδιότητες Ταμία 
1.-0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ενα απο τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2.- Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικ. Συμβουλίου που ορίζεται με α¬ 
πόφαση αυτού. 

Άρθρο 9. 

Αρμοδιότητες Γενικού Διευθυντή 

1. Ο Γενικός Διευθυντής του Ιδρύματος: 
α) Είναι επιστήμονας με εμπειρία στα θέματα που σχε¬ 
τίζονται με την εκπλήρωση των σκοπώντου Ιδρύματος και 
αμείβεται από το Ίδρυμα κατά τον νόμο και τους όρους 
της σχετικής συμβάσεως απασχολήσεώς του. 

β) Είναι το κύριο εκτελεστικό όργανο του Ιδρύματος και. 
προϊσταται του προσωπικού του. 

γ) Μετέχει ως εισηγητής, χωρίς δικαίωμα ψήφου, στις 
συνεδριάσεις του Διοικητικού Συμβουλίου και εκτελείτις 
αποφάσεις του. 

2.0 Γενικός Διευθυντής είναι δυνατό να επικουρείται α¬ 
πό Ομάδα Εργασίας, η σύνθεση και οι αρμοδιότητες της 
οποίας θα καθορισθούν με ειδικό Οργανισμό, ο οποίος θα 
εγκρίνεται από το Διοικητικό Συμβούλιο. 

Άρθρο 10. 

Οικονομική διαχείριση 

1·- Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1 η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ- 
νησηςτου σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2.- Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ 552 Α). 

Άρθρο 11 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο απογραφών στο οποίο καταχωρείται στο τέλος 
κάθε ημερολογιακού έτους ο ισολογισμός του ιδρύματος. 

ε) Βιβλίο εισηγήσεων στο οποίο καταχωρούνται οι ειση¬ 
γήσεις και γνωμοδοτήσεις που γίνονται από την επιστη¬ 
μονική επιτροπή, την επιτροπή προγραμματισμού, τις ο¬ 
μάδες εργασίας ή άλλους εμπειρογνώμονες. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 


ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/39 και 110 και 
119 του Ασπκού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13. 

Διάλυση του ιδρύματος - Τύχη περιουσίας αυτού 

1 ·- Το ίδρυμα διαλύεται όταν και όπως ο νόμος ορίζει: 

2.- Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται κατά πλήρη κυ¬ 
ριότητα στο Ελληνικό Δημόσιο. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και στον Υφυπουργό Οικονομικών ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 1 Δεκεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

Γ. ΔΡΥΣ ΓΕΡ. ΑΡΣΕΝΗΣ 

ΠΟΛΙΤΙΣΜΟΥ 

ΕΥΑΓ. ΒΕΝΙΖΕΛΟΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 1129019/1510/Τ.& Ε.Φ. (2) 

Παράταση προθεσμιών απόδοσης τελών χαρτοσήμου 
άλλων φόρων και εισφορών για τις ΔΟΥ Αττικής και Κυ¬ 
κλάδων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ34Α'). 

2. Τις δυσχέρειες που δημιουργήθηκαν στους φορολο- 
γουμένους των ΔΟΥ Αττικής και Κυκλάδων για την εκπλή¬ 
ρωση των φορολογικών τους υποχρεώσεων κατά την 18η 
Νοεμβρίου 1998 λόγω της τακτικής ετήσιας Γενικής Συ¬ 
νέλευσης των Εργαζομένων στις ΔΟΥ αυτές. 

3. Την κοινή απόφαση του Πρωθυπουργού και του Υ¬ 
πουργού Οικονομικών 1107147/1239/0006Α/4.10.1996 
(ΦΕΚ 922 Β). 

4. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Για τις ΔΟΥ των νομών Αττικής και Κυκλάδων παρα¬ 
τείνουμε μέχρι 19.11.1998 τις προθεσμίες απόδοσης τε¬ 
λών χαρτοσήμου και άλλων φόρων και εισφορών που έ¬ 
ληγαν κανονικά στις 18.11.1998. 

Για τις προθεσμίες απόδοσης του ΦΜΥ και των συνει- 
σπραττόμενων με αυτόν επιβαρύνσεων, στις ανωτέρω 
ΔΟΥ, ισχύουν τα οριζόμενα στην απόφασή μας 
1128135/1995/Α0012/17.11.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 1998 

Ο ΥΦΥΠΟΥΡΓΟΣ 

Γ. ΔΡΥΣ 

Αριθ. 13687 (3) 

Κήρυξη υποχρεωτικής της απόφασης διαιτησίας 41/98 
που αφορά τους όρους αμοιβής και εργασίας των ο¬ 
δηγών αυτοκινήτων που εργάζονται με σχέση εργα¬ 
σίας ιδιωτικού δικαίου στο Δημόσιο, ΝΠΔΔ και ΟΤΑ ό¬ 
λης της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90 (ΦΕΚ 27/Α/90). 

2. Τις διατάξεις της παρ. 3 του άρθρου 22 του Ν. 
2362/95 (ΦΕΚ 247/Α/95). 

3. Τις διατάξεις του άρθρου 40 του Ν. 849/78 (ΦΕΚ 
232/Α/78). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του την 9.9.98. 

5. Το γεγονός ότι συντρέχουν οι αριθμητικές προϋπο¬ 
θέσεις για την κήρυξη υποχρεωτικής της πιο πάνω Δ.Α. 
δηλαδή ότι οι δεσμευόμενοι εργοδότες απασχολούν το 
51 % των εργαζομένων του επαγγέλματος. 

6. Την αριθ. 11 07147 / 1 239/006Α/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 922/Β/7.10.96). 

7. Την αριθ. 80078/4.10.96 απόφαση του Πρωθυπουρ¬ 
γού και Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων». 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού το ύψος της οποίας δεν μπορεί να προσδιο- 
ρισθεί, αποφασίζουμε: 

1. Κηρύσσουμε υποχρεωτική την απόφαση διαιτησίας 
41/98 που αφορά τους όρους αμοιβής και εργασίας των 
οδηγών αυτοκινήτων που εργάζονται με σχέση εργασίας 
ιδιωτικού δικαίου στο Δημόσιο, ΝΠΔΔ και ΟΤΑ όλης της 
χώρας. 

2. Η ισχύς της απόφασης αυτής αρχίζει απο 31.7.98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 1998 

Ο! ΥΦΥΠΟΥΡΓΟΙ 

ΕΡΓΑΣΙΑΣ 

ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΏΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΙ ΧΡ. ΠΡΩΤΟΠΑΠΠΑΣ 
-«- 

Αριθ. Φ55/2542 (4) 

Τροποποίηση της παρ. 4του άρθρου 6 του Καταστατικού 
του Κλάδου σύνταξης του Ταμείου Συντάξεων Εφημε¬ 
ριδοπωλών και Υπαλλήλων Πρακτορείων Αθηνών 
(ΤΣΕΥΠ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν. 4434/1929 (325Α). 

2. Τις διατάξεις των άρθρων 23 και 27 του Ν. 1558/1985 
(137/τ.Α'), του άρθρου 5 του Π .Δ. 437/1985 (157/τ. Α'), του 


άρθρου 15 του Π.Δ. 213/1992 (102/τ.Α') και του Π.Δ. 
372/1995 (201/τ.Α'). 

3. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 (154/τ.Α') 
και αντικαταστάθηκε με το άρθρο 1 του Ν. 2469/97 
(38/τ.Α'). 

4. Την υπ’ αριθ. οικ. 1749/4.11.98 (1171/τ.Β') κοινή από¬ 
φαση του Πρωθυπουργού και του Υπουργού Εργασίας 
και Κοινωνικών Ασφαλίσεων «Ανάθεση αρμοδιοτήτων 
στον Υφυπουργό Εργασίας και Κοινωνικών Ασφαλίσεων 
Φοίβο Ιωαννίδη». 

5. Τη γνώμη του Διοικητικού Συμβουλίου του Ταμείου 
Συντάξεων Εφημεριδοπωλών και Υπαλλήλων Πρακτορεί¬ 
ων Αθηνών που διατυπώθηκε κατά τις 6/18.2.98,8/4.3.98 
και 40/16.11.98 συνεδριάσεις του. 

6. Την γνώμη του Συμβουλίου Κοινωνικής Ασφάλισης 
που διατυπώθηκε κατά την 36/20.5.98 συνεδρίασή του 
της ΚΘ περιόδου. 

7. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Συντάξεων Εφημεριδοπωλών και Υπαλλή¬ 
λων Πακτορείων Αθηνών (Ν.Π.Δ.Δ.) η οποία δεν μπορεί να 
υπολογιστεί, θεωρείται πάντως ασήμαντη, αποφασίζου¬ 
με: 

Η παράγραφος 4 του άρθρου 6 του Καταστατικού του 
Κλάδου Σύνταξης του Ταμείου Συντάξεων Εφημεριδοπω¬ 
λών και Υπαλλήλων Πρακτορείων Αθηνών, όπως τροπο¬ 
ποιήθηκε με την Α.Υ.Κ.Υ.Β2/55/3/2637/24.11.78 (ΦΕΚ 
1073/τ.Β'/4.12.78) αντικαθίσταται ως εξής: 

«4. Σε περίπτωση αύξησης των κατωτάτων ορίων των 
βασικών μισθών, που προβλέπει η 3η κλίμακα της Συλλο¬ 
γικής Σύμβασης Εργασίας που ορίζεται στην παρ. 1 του 
παρόντος άρθρου, η αύξηση αυτή λαμβάνεται υπόψη για 
την εφαρμογή των διατάξεων της παρ. 1 του άρθρου αυ¬ 
τού, απάτην ημερομηνία ισχύος της Σ.Σ.Ε., με την επιφύ¬ 
λαξη της επομένης παραγράφου. 

Σε καμμία περίπτωση το ποσό της σύνταξης νεοεξερ- 
χόμενου συνταξιούχου δεν μπορεί να είναι κατώτερο του- 
ποσού της σύνταξης παλαιότερου συνταξιούχου με τα ί¬ 
δια χρόνια υπηρεσίας και τις ίδιες συντάξιμες αποδοχές». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 1998 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Α1α/11410/98 (5) 

Μεταφορά θέσεων ειδικευομένων γιατρών από το Π.Γ.Ν. 
Θεσ/νίκης «Ιπποκράτειο», στο Π.Γ.Ν. Αθήνας «Λαϊκό». 

ΟΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 3 παρ. 5 του Ν. 1579/85 
«Ρυθμίσεις για την εφαρμογή και ανάπτυξη του Ε.Σ.Υ. 
κ.λπ.» (ΦΕΚ 217/τ.Α'/85). 

2. Την αριθ. Υ7/7206/97 (ΦΕΚ 1119/τ.Β'/97) απόφαση με 
την οποία άρθηκε η καταλληλότητα του Αλλεργιολογικού 
τμήματος του Π.Γ. Ν. Θεσ/νίκης «ΙΠΠΟΚΡΑΤΕΙΟ», για ά¬ 
σκηση των γιατρών στην Αλλεργιολογία. 

3. Την αριθ. Α9γ/6488/98 απόφαση μεταφοράς των ια- 

τρων Παπαδούλη Ασπασία και Μανίκα Ανάργυρο που υ¬ 
πηρετούν στο Π.Γ.Ν. Θεσ/νίκης «Ιπποκράτειο», σε θέσεις 
ειδικευόμενων βοηθών ειδικότητας αλλεργιολογίας, σε 
αντίστοιχο τμήμα αλλεργιολογίας του Π.Γ. Ν. Αθήνας 
«Λαϊκό». 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Οι δύο (2) θέσεις ειδικευομένων γιατρών ειδικότητας 
Αλλεργιολογίας που έχουν συσταθεί με την Υπουργική α¬ 
πόφαση Υ4α/11520/94 (ΦΕΚ 876/τ.Β'/95) στο Γεν. Περ. 
Νοσ/μείο Θεσ/νίκης «ΙΠΠΟΚΡΑΤΕΙΟ», καθώς και οι για¬ 
τροί που έχουν διορισθεί και ειδικεύονται στις παραπάνω 
θέσεις, μεταφέρονται στο ΓΙ.Γ.Ν. Αθήνας «Λαϊκό», για να 
συνεχίσουν την ειδίκευσή τους. 

Μετά την ολοκλήρωση της ειδίκευσης τόσο των υπηρε- 
τούντων γιατρών όσο και των αναμενόντων στη σειρά 
προτεραιότητας, οι παραπάνω θέσεις ορίζονται ως θέ¬ 
σεις του Π.Γ. Ν. Αθήνας «ΛΑΪΚΟ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 1998 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 

-φ- 

Αριθ. 7712 (6) 

Τροποποίηση απόφασης για τη σύσταση ιδίου νομικού 
προσώπου με την επωνυμία 15η Ενιαία Σχολική Επιτρο¬ 
πή (13ο Γ υμνάσιο - 9ο Λύκειο - 4ο ΤΕΛ) Δήμου Πατρέων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις: 

α) Της παραγρ. 8-15 του άρθρ. 5 του Ν. 1894/90 για την 
Ακαδημία Αθηνών και άλλες διατάξεις, (Α' 10) και 

β) Του άρθρου 203 του Δημοτικού - Κοινοτικού Κώδικα 
του αρθρ. 11 του Ν. 2130/93 (Α' 62). 

2. Τις αριθ. 205 και 206/98 αποφάσεις του Δημοτικού 
συμβουλίου Πατρέων με τις οποίες ζητά την τροποποίη¬ 
ση της αριθ. 536/90 απόφασης του Δημοτικού συμβουλί¬ 
ου με την οποία είχε προβεί στην σύσταση ιδίου νομικού 
προσώπου με την επωνυμία 15η Σχολική Επιτροπή (13ου 
Γυμνασίου - 9ου Λυκείου Πατρών και 4ου ΤΕΛ) Δήμου Πα¬ 
τρέων, λόγω μεταστέγασης σε νέο διδακτήριο του 13ου 
Γ υμνασίου και αποφασίζοντας την σύσταση δύο (2) ανε¬ 
ξάρτητων ιδίων νομικών προσώπων με τις επωνυμίες: 

α) Ίδιο Νομικό Πρόσωπο με την επωνυμία «15ης Ενιαί¬ 
ας σχολικής Επιτροπής Δήμου Πατρέων (9ου Λυκείου - 
4ου ΤΕΛ) και 

β) Ίδιο Νομικό πρόσωπο με την επωνυμία «Σχολική Επι¬ 
τροπή 13ου Γ υμνασίου Πατρών», αποφασίζουμε: 

1. Τροποποιούμε το με την αριθ. 536/90 απόφαση του 
Δημοτικού Συμβουλίου Πατρέων συσταθέν ίδιο Νομικό 
Πρόσωπο με την επωνυμία «15η Ενιαία σχολική Επιτροπή 
13ου Γ υμνασίου - 9ου Λυκείου και 4ου ΤΕΛ Δήμου Πατρέ¬ 
ων λόγω μεταστέγασης σε νέο διδακτήριο του 13ου Γυ¬ 
μνασίου, και συστήνουμε σύμφωνα με τις αριθ. 206/98 και 
205/98 αποφάσεις του Δημοτικού συμβουλίου Πατρέων 
δύο (2) ίδια νομικά πρόσωπα όπως παρακάτω: 


α) Ίδιο νομικό πρόσωπο με την επωνυμία «15η Ενιαία 
Σχολική Επιτροπή 9ου Λυκείου και 4ου ΤΕΛ Δήμου Πα¬ 
τρέων και 

β) Ίδιο νομικό πρόσωπο με την επωνυμία «Σχολική Επι¬ 
τροπή 13ου Γ υμνασίου Δήμου Πατρέων». 

2. Ο Σκοπός των συνιστώμενων παραπάνω ιδίων νομι¬ 
κών προσώπων θα είναι η διαχείριση των πιστώσεων που 
διατίθενται για τις λειτουργικές δαπάνες καθαριότητας, 
θέρμανσης, φωτισμού, ύδρευσης, τηλεφώνων, αποχέ¬ 
τευσης, αναλωσίμων υλικών κ.λπ. η εκτέλεση μικρών έρ¬ 
γων για επισκευή και συντήρηση διδακτηρίων, η αποκα¬ 
τάσταση φθορών και ζημιών εξοπλισμού και εγκαταστά¬ 
σεων, και γενικότερα κάθε φροντίδα για εξεύρεση νέων 
πόρων για στήριξη της διοικητικής λειτουργίας των. 

3. Οι πόροι τους είναι: 

α) Η ετήσια επιχορήγηση του Δήμου Πατρέων. 
β) Η ετήσια επιχορήγηση του Κράτους, 
γ) Κάθε εισφορές - δωρεάς κ.λπ. 
δ) Εισπράξεις από τυχόν αντίτιμο παρεχομένων πραγ¬ 
μάτων ή υπηρεσιών, 
ε) Πρόσοδοι από περιουσία τους. 

4. Τα συνιστώμενα νομικά πρόσωπα θα διοικούνται από 

τα Διοικητικά τους Συμβούλια που θα αποτελούνται α¬ 
πό.Η θητεία των μελών των Διοικητικών συμβουλίων 

θα ακολουθεί τη Δημοτική περίοδο και οι Εκπρόσωποι του 
Δήμου στα Δ.Σ. θα ορίζονται με αποφάσεις του Δημοτικού 
συμβουλίου και θα είναι και πρόεδροι του Δ.Σ. 

5. Τα νομικά πρόσωπα θα εκπροσωπούνται στα δικα¬ 
στήρια και σε κάθε Δημόσια Αρχή από τον πρόεδρο του 
Δ.Σ. και σε απουσία ή κωλύματος αυτού από τον Αντιπρό¬ 
εδρό τους. 

6. Από τις διατάξεις της παρούσας προκαλείται δαπάνη 
σε βάρος του ισχύοντος προϋπολογισμού του Δήμου Πα¬ 
τρέων το ύψος της οποίας δεν δύναται να καθοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 6 Νοεμβρίου 1998 

Με εντολή Γ ενικού Γ ραμματέα Περιφέρειας 
Ο Διευθυντής 
ΣΤΕΦ. ΦΑΡΔΕΛΛΑΣ 

-Φ- 

Αριθ. 9114 ( 7 ) 

Έγκριση τροποποίησης των κανονισμών των Αμοιβαίων 
Κεφαλαίων «ΑΙΡΗΑ ΤΒυδΤ ΗΑΜΒΗ05 ΑΝΑΠΤΥΞΙΑΚΟ 
ΜΕΤΟΧΙΚΟ ΕΣΩΤΕΡΙΚΟΥ», «ΑΙΡΗΑ ΤΒυδΤ ΗΑΜΒΒΟδ 
ΕΙΣΟΔΗΜΑΤΟΣ ΟΜΟΛΟΓΙΩΝ ΕΣΩΤΕΡΙΚΟΥ», «ΑΓΡΗΑ 
ΤΒυδΤ ΗΑΜΒΒΟδ ΜΙΚΤΟ ΔΙΕΘΝΕΣ», «ΑΓΡΗΑ ΤΒΙΙ3Τ 
ΗΑΜΒΒΟδ ΜΙΚΤΟ ΕΣΩΤΕΡΙΚΟΥ», «ΦΡΟΝΤΙΔΑ ΟΜΟ¬ 
ΛΟΓΙΩΝ ΕΣΩΤΕΡΙΚΟΥ», «ΑΙΡΗΑ ΤΒϋδΤ ΗΑΜΒΒΟδ 
ΕίΙΒΟδΤΑΒ ΜΙΚΤΟ ΕΣΩΤΕΡΙΚΟΥ», «ΑΙΡΗΑ ΤΒυδΤ 
ΗΜΑΒΒΟδ ΥΠΟΔΟΜΗΣ ΚΑΙ ΚΑΤΑΣΚΕΥΩΝ ΕΙΔΙΚΟΥ 
ΤΥΠΟΥ ΕΣΩΤΕΡΙΚΟΥ» και «ΑΓΡΗΑ ΤΒυδΤ ΗΑΜΒΒΟδ 
ΝΕΩΝ ΕΠΙΧΕΙΡΗΣΕΩΝ ΜΕΤΟΧΙΚΟ ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 91 ης/5.11.98 Συνεδρίασης) 

Αφού έλαβε υπόψη: 

1. Τις διατάξεις του άρθρου 23 του Ν. 1969/91 (ΦΕΚ 
167/τ.Α'/) «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, Διατάξεις Εκσυγχρονισμού και Εξυγίαν¬ 
σης της Κεφαλαιαγοράς και άλλες Διατάξεις». 

2. Τους κανονισμούς των ανωτέρω Αμοιβαίων Κεφαλαί¬ 
ων που διαχειρίζεται η ΑίΡΗΑ ΤΒΙΙ5Τ ΑΕΔΑΚ. 

3. Την με Α. Π. 4328/2.10.98 αίτηση της εταιρείας με τους 
υποβληθέντες κανονισμούς των Αμοιβαίων Κεφαλαίων. 

4. Σχετική εισήγηση του Γ. Γκότση, αποφασίζει ομόφωνα. 

Εγκρίνει την τροποποίηση των κανονισμών των κάτωθι 

Αμοιβαίων Κεφαλαίων: 

1 . «ΑίΡΗΑ ΤΒίΙδΤ ΗΑΜΒΒΟδ ΑΝΑΠΤΥΞΙΑΚΟ ΜΕΤΟΧΙ¬ 
ΚΟ ΕΣΩΤΕΡΙΚΟΥ», το οποίο μετονομάζεται σε «ΑΙΡΗΑ 
ΤΠυδΤ ΑΝΑΠΤΥΞΙΑΚΟ ΜΕΤΟΧΙΚΟ ΕΣΩΤΕΡΙΚΟΥ». 

2. «ΑΙΡΗΑ ΤΗυ5Τ ΗΑΜΒΗ05 ΕΙΣΟΔΗΜΑΤΟΣ ΟΜΟΛΟ¬ 
ΓΙΩΝ ΕΣΩΤΕΡΙΚΟΥ», το οποίο μετονομάζεται σε «ΑίΡΗΑ 
ΤΒίΙδΤ ΕΙΣΟΔΗΜΑΤΟΣ ΟΜΟΛΟΓΙΩΝ ΕΣΩΤΕΡΙΚΟΥ». 

3. «ΑίΡΗΑ ΤΠΙΙδΤ ΗΑΜΒΒΟδ ΜΙΚΤΟ ΔΙΕΘΝΕΣ», το οποίο 
μετονομάζεται σε «ΑίΡΗΑ ΤΒίΙδΤ ΜΙΚΤΟ ΔΙΕΘΝΕΣ». 

4. Το «ΑίΡΗΑΤΒυδΤ ΗΑΜΒΒΟδ ΜΙΚΤΟ ΕΣΩΤΕΡΙΚΟΥ», 
το οποίο μετονομάζεται σε «ΑίΡΗΑΤΒυδΤ ΔΙΑΘΕΣΙΜΩΝ 
ΕΣΩΤΡΙΚΟΥ». 

5. «ΦΡΟΝΤΙΔΑ ΟΜΟΛΟΓΙΩΝ ΕΣΩΤΕΡΙΚΟΥ»,™ οποίο 
μετονομάζεται σε «ΑίΡΗΑ ΤΒίΙδΤ ΦΡΟΝΤΙΔΑ ΟΜΟΛΟ¬ 
ΓΙΩΝ ΕΣΩΤΕΡΙΚΟΥ». 

6. «ΑίΡΗΑΤΒυδΤ ΗΑΜΒΒΟδ ΕυΒΟδΤΑΒ ΜΙΚΤΟ ΕΣΩ¬ 
ΤΕΡΙΚΟΥ», το οποίο μετονομάζεται σε «ΑίΡΗΑ ΤΒυδΤ 
ΕυΒΟδΤΑΒ ΜΙΚΤΟ ΕΣΩΤΕΡΙΚΟΥ». 

7. «ΑίΡΗΑ ΤΒυδΤ ΗΜΑΒΒΟδ ΥΠΟΔΟΜΗΣ ΚΑΙ ΚΑ¬ 
ΤΑΣΚΕΥΩΝ ΕΙΔΙΚΟΥ ΤΎΠΟΥ ΕΣΩΤΕΡΙΚΟΥ» το οποίο με¬ 
τονομάζεται σε «ΑίΡΗΑ ΤΒυδΤ ΥΠΟΔΟΜΗΣ ΜΕΤΟΧΙΚΟ 
ΕΣΩΤΕΡΙΚΟΥ» και 

8. «ΑίΡΗΑ ΤΒυδΤ ΗΑΜΒΒΟδ ΝΕΩΝ ΕΠΙΧΕΙΡΗΣΕΩΝ 
ΜΕΤΟΧΙΚΟ ΕΣΩΤΕΡΙΚΟΥ», το οποίο μετονομάζεται σε 
«ΑίΡΗΑΤΒυδΤ ΝΕΩΝ ΕΠΙΧΕΙΡΗΣΕΩΝ ΜΕΤΟΧΙΚΟ ΕΣΩ¬ 
ΤΕΡΙΚΟΥ». 

Σύμφωνα με τους υποβληθέντες με Α.ΓΙ. 4328/2.10.98 
τροποποιημένους κανονισμούς από την ΑίΡΗΑ ΤΒυδΤ 
Α.Ε.Δ.Α.Κ., καθώς και το νέο θεματοφύλακα, που είναι η 
δΟΟΙΕΤΕ ΟΕΝΕΒΑίΕ δ.Α. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

Αριθ. ΣΤ/23718 (8) 

Ανάκληση άδειας ίδρυσης και λειτουργίας του Ιδιωτικού 
Ι.Ε.Κ. ΑΘΗΝΑΪΚΟ ΙΝΣΤΙΤΟΥΤΟ ΔΗΜΟΣΙΟΓΡΑΦΙΑΣ - Ε¬ 
ΠΙΚΟΙΝΩΝΙΑΣ. 

Ο ΑΝΤΙΠΡΟΕΔΡΟΣ ΤΟΥ Ο.Ε.Ε.Κ. 

Έχοντας υπόψη: 


1. Τις διατάξεις των παραγρ. 7,8 και 9 του άρθρου 5 του 
Ν. 2009/1992 (ΦΕΚ 18/τ.Α') «Εθνικό Σύστημα Επαγγελ¬ 
ματικής Εκπαίδευσης και Κατάρτισης και άλλες διατά¬ 
ξεις». 

2. Τις διατάξεις των άρθρων 1,2 και 9 της παραγράφου 
του εδαφίου γ'της, με αριθ. Ζ/3378/93 (ΦΕΚ356/τ.Β'), α¬ 
πόφασης του Υπουργού Εθνικής Παιδείας και Θρησκευ¬ 
μάτων «Προϋποθέσεις, όροι και διαδικασία χορήγησης 
άδειας ίδρυσης και λειτουργίας Ινστιτούτων Επαγγελμα¬ 
τικής Κατάρτισης (Ι.Ε.Κ.) από Νομικά Πρόσωπα Ιδιωτικού 
Δικαίου ή Ιδιώτες», όπως τροποποιήθηκε και ισχύει (ΦΕΚ 
722/τ.Β/22.8.96). 

3. Τη με αριθ. Ζ/5099/93, απόφαση του Δ.Σ. του Ο. Ε.Ε. Κ. 
για χορήγηση άδειας Ίδρυσης, η οποία δημοσιεύθηκε 
στο ΦΕΚ 460/93 τ.Β'και τη, με αριθ. Ζ/10888/20,10.93 α¬ 
πόφαση του Δ.Σ. του Ο.Ε.Ε.Κ. για χορήγηση πρώτης ά¬ 
δειας Λειτουργίας. 

4. Το γεγονός ότι το άνω Ι.Ε.Κ. διέκοψε τη λειτουργία 
του για δύο (2) συνεχή εξάμηνα (εαρινό 98 - χειμερινό 98). 

5. Τη με αριθ. ΣΤ/19603/8.10.98, αίτηση του παραπάνω 
I.Ι.Ε.Κ. για οριστική ανάκληση άδειας Ίδρυσης και Λει¬ 
τουργίας και το, με αριθ. ΣΤ/20112/16.10.98, Προσωρινό 
Ισοζύγιο Λογιστικής του I.Ι.Ε.Κ. 

6. Την απόφαση επί του θέματος 9δ της συνεδρίασης 
36/29.10.98 του Δ.Σ. του Ο.Ε.Ε.Κ. 

7. Την απόφαση επί του θέματος 7α της συνεδρίασης 
41/26.11.98 του Δ.Σ. του Ο.Ε.Ε.Κ., αποφασίζουμε: 

Α. Την ανάκληση άδειας Ίδρυσης και Λειτουργίας του Ι¬ 
ΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ, με την επωνυμία «ΑΘΗΝΑΪΚΟ ΚΕΝΤΡΟ ΔΗ¬ 
ΜΟΣΙΟΓΡΑΦΙΑΣ - ΕΠΙΚΟΙΝΩΝΙΑΣ Ε.Π.Ε.» και ανάκληση 
του δικαιώματος χρήσης της προσωνυμίας «I.Ι.Ε.Κ. ΑΘΗ¬ 
ΝΑΪΚΟ ΙΝΣΤΙΤΟΥΤΟ ΔΗΜΟΣΙΟΓΡΑΦΙΑΣ - ΕΠΙΚΟΙΝΩ¬ 
ΝΙΑΣ». 

Β. Την παράδοση του αρχείου του «I.Ι.Ε.Κ. ΑΘΗΝΑΪΚΟ 
ΙΝΣΤΙΤΟΥΤΟ ΔΗΜΟΣΙΟΓΡΑΦΙΑΣ - ΕΠΙΚΟΙΝΩΝΙΑΣ» (Α.Μ. 
01026) στο Δημόσιο Ι.Ε.Κ. Χαλανδρίου. 

Γ. Την δημοσίευση της απόφασης αυτής στην Εφημερί¬ 
δα της Κυβερνήσεως. 

Δεν προκαλείται δαπάνη. 

Αθήνα, 2 Δεκεμβρίου 1998 
Ο Ανππρόεδρος 

ΙΩΑΝΝΗΣ ΠΑΠΑΚΩΝΣΤΑΝΤΙΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 - 

3.500 - 

Γ' (Διορισμοί, απολύσεις κ.λπ. Δημ. Υπαλλήλων) 

15.000 - 

750 - 

Δ' (Απαλλοτριώσεις, πολεοδομία κ.λπ.) 

70.000 - 

3.500 - 

Αναπτυξιακών Πράξεων (Τ.Α.Π.Σ.) 

30.000 » 

1.500 - 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 - 

Παράρτημα ( Πίνακες επιτυχόντων διαγωνισμών κ.τλ.) 

5.000 - 

250 - 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 - 

Ανωτάτου Ειδικού Δικαστηρίου (Α.Ε.Δ.) 

3.000 - 

150 » 

Προκηρύξεων Α.Σ.Ε.Π. 

10.000 » 

500 - 

Ανωνύμων Εταιρειών & Ε.Π.Ε. 

250.000 » 

12.500 - 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάπα δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























